Translate the text from Welsh to English.



 
Fe ŵyr yr Aelodau o ganlyniad i sylw yn y cyfryngau yn ddiweddar am lythyr, dyddiedig 10 Mawrth, gan Archesgob Westminster ac Archesgob Southwark a anfonwyd, ynghyd â gohebiaeth gysylltiedig arall, i bob ysgol uwchradd yr Eglwys Gatholig yng Nghymru a Lloegr drwy law Gwasanaeth Addysg yr Eglwys Gatholig.


Ym mis Mawrth 2012 dechreuodd Llywodraeth Glymblaid y DU ymgynghori ynghylch newidiadau arfaethedig i’r diffiniad cyfreithiol o briodas a fyddai’n rhoi’r hawl i gyplau o’r un rhyw briodi.  Roedd llythyr yr Archesgobion yn nodi gweledigaeth yr Eglwys Gatholig o briodas, gan ganolbwyntio ar y berthynas rhwng gŵr a gwraig. Mewn e\-bost esboniadol, gofynnwyd i benaethiaid ysgolion ystyried gofyn i’w staff a’u disgyblion feddwl a oeddent am lofnodi deiseb ar\-lein gan sefydliad o’r enw 'y Gynghrair o blaid Priodas’ (the Coalition for Marriage) sy’n cefnogi’r diffiniad presennol o briodas. Mae gwefan y ddeiseb yn datgan yn glir mai dim ond pobl 16 oed neu’n hŷn sydd â hawl i lofnodi’r ddeiseb. Gofynnwyd hefyd i’r penaethiaid ystyried darllen y llythyr i’r disgyblion a’r staff yn eu gwasanaethau ysgol neu drefnu iddo gael ei ddefnyddio mewn gwersi perthnasol. Mae’n anffodus nad oedd yr e\-bost gwreiddiol ar 10 Mawrth yn datgan yn glir taw dim ond pobl dros 16 oed ddylai lofnodi’r ddeiseb ar\-lein, ac rwy’n falch bod Gwasanaeth Addysg yr Eglwys Gatholig wedi egluro hyn bellach.


  

Yn dilyn y sylw yn y cyfryngau, gofynnais am gyngor gan fy swyddogion ynghylch a oedd yma unrhyw dordyletswydd posibl o dan Ddeddf Cydraddoldeb 2010 neu dordyletswydd yn ymwneud â didueddrwydd gwleidyddol o dan Ddeddf Addysg 1996\.


Mewn perthynas â Deddf Cydraddoldeb 2010, gan mai’r cyfan a wnaeth llythyr yr Archesgobion oedd datgan cefnogaeth i’r syniad o ddiogelu’r sefyllfa gyfreithiol bresennol heb wneud datganiadau homoffobig, cefais fy nghynghori yw nad yw’r ohebiaeth na gweithredoedd cysylltiedig Cyngor Addysg yr Eglwys Gatholig yn tramgwyddo yn erbyn y Ddeddf. Er bod gan ysgolion rwydd hynt i ddefnyddio’r deunyddiau hyn fel yr awgrymir, mae arnynt ddyletswydd i wneud hynny mewn modd cytbwys.


Mae’r darpariaethau yn Neddf Addysg 1996 ynghylch addysgu gwleidyddol mewn ysgolion yn berthnasol hefyd. O dan Adran 406 o Ddeddf 1996, mae’n ofynnol i awdurdodau lleol, penaethiaid a chyrff llywodraethu wahardd gweithgareddau gwleidyddol sy’n gysylltiedig â phleidiau gwleidyddol penodol gan unrhyw ddisgybl cofrestredig sydd o dan 12 oed a gwahardd hyrwyddo safbwyntiau gwleidyddol sy’n gysylltiedig â phleidiau gwleidyddol penodol wrth addysgu unrhyw bwnc yn yr ysgol.  Mae Adran 407 o Ddeddf 1996 yn ei gwneud yn ofynnol i ysgolion gymryd y camau ymarferol sydd eu hangen i sicrhau cydbwysedd rhwng safbwyntiau gwrthwynebus wrth gyflwyno materion gwleidyddol i ddisgyblion. Er nad yw’r ddeiseb ar\-lein yn uniongyrchol gysylltiedig â phlaid wleidyddol, gellid ystyried ei bod yn ymwneud â materion gwleidyddol yn gyffredinol, gan mai bwriad y ddeiseb yw lobïo Llywodraeth bresennol San Steffan i atal newid yn y gyfraith. Gellid ystyried bod gwrthwynebu newid arfaethedig yn y ddeddf yn weithred wleidyddol yn ei hunan.


O ganlyniad, rwyf wedi ysgrifennu at bob ysgol uwchradd Gatholig yng Nghymru er mwyn atgoffa penaethiaid a chyrff llywodraethu o’u dyletswydd a’u cyfrifoldebau o dan Ddeddf 1996 yn benodol. Rwyf wedi gofyn iddynt sicrhau bod unrhyw ddisgyblion sydd wedi cael gwybod am y llythyr yn cael clywed y farn gyferbyniol hefyd er mwyn iddynt gael persbectif cytbwys ar y mater. Mae copi o’r llythyr hwn ynghlwm er gwybodaeth i’r Aelodau.


Byddaf yn rhoi gwybod i’r aelodau os bydd unrhyw ddatblygiadau pellach mewn perthynas â’r mater hwn.





### Dogfennau


* #### Ymateb Gweinidogion Llywodraeth Cymru i lythyr Y Gwasanaeth Addysg Ysgolion Gatholig yng Nghymru ,
 math o ffeil: pdf, maint ffeil: 98 KB



98 KB







Translation:


 
Members will be aware of recent coverage in the media concerning a letter dated 10 March from the Archbishop of Westminster and the Archbishop of Southwark and issued, with other related correspondence, to all Roman Catholic secondary schools in England and Wales via the Catholic Education Service.


In March 2012 the Coalition Government commenced a consultation on proposed changes to the legal definition of marriage so as to open the institution of marriage to same sex partnerships. The Archbishops’ letter set out the Roman Catholic Church’s vision of marriage which focused on the relationship between a husband and wife. In a covering e\-mail, head teachers were asked to consider asking staff and pupils to themselves consider signing the Coalition for Marriage’s on\-line petition to support the existing definition of marriage. This petition is only intended for signature by those aged 16 or over as the petition website makes clear. Head teachers were also asked to consider reading the letter out at school or class assemblies and arranging for its use in appropriate classes. It is unfortunate that the original e\-mail of 10 March did not make it clear that only persons aged 16 or over should sign the on\-line petition, and I am pleased that the CES has now clarified this.        


  

Following the media coverage, I sought advice from my officials as to whether there had been any potential breach of duties under the Equality Act 2010 or duties in relation to political impartiality in the Education Act 1996\. 


  

In relation to the Equality Act 2010, as the Archbishops’ letter merely expressed support for preserving the current legal situation and did not contain homophobic statements, I am advised that the correspondence and related actions of the CES do not breach the Act.  Whilst schools are free to employ the materials provided as suggested, it is incumbent on them to do so in a balanced way.


The provisions in the Education Act 1996 concerning political teaching in schools are also relevant. Section 406 of the 1996 Act requires that local authorities, head teachers and governing bodies shall forbid the pursuit of partisan political activities by any registered pupil who has not attained the age of 12, and forbids the promotion of partisan political views in the teaching of any subject at the school. Section 407 of the 1996 Act requires schools to take whatever reasonably practical steps are necessary to ensure that where political issues are brought to the attention of pupils they are offered a balanced presentation of opposing views. Whilst the on\-line petition is not directly related to a party political matter it could be seen as relating to political matters generally as the petition seeks to lobby the current Westminster Government to prevent a change in the law.  Opposing a proposed change in the law could itself be considered to be a political act.   


I have therefore written to all the Roman Catholic secondary schools in Wales reminding head teachers and governing bodies of their duty and responsibilities under the 1996 Act in particular. I have asked them to ensure that if any pupils have been made aware of the correspondence, that those pupils will also be made aware of the converse view in order to give them a balanced perspective. A copy of this letter is attached for Members information.


I will keep members informed if there are further developments on this matter.





### Documents


* #### Welsh Ministers' response to Catholic Education Service letter,
 file type: pdf, file size: 98 KB



98 KB